De nordiske ambassader i Berlin

De nordiske ambassader i Berlin (tysk: Nordische Botschaften) er et felles ambassadekompleks bestående av Norges, Danmarks, Sveriges, Finlands og Islands ambassader i Berlin. Det ligger i Tiergartens sydlige utkant i bydelen Mitte (sentrum). Hver ambassade har sin egen bygning, bygget i materialer fra vedkommende land, og dessuten har ambassadene en felles bygning som inneholder bl.a. en nordisk restaurant og brukes til utstillinger. Hele komplekset forbindes av et markant arkitektonisk element.

Ambassadekomplekset er tegnet av det østerriksk-finske arkitektkontoret til Alfred Berger og Tiina Parkkinen i Wien, og ble åpnet av de fem nordiske lands statsoverhoder i 1999. Det er det første i sitt slag i verden.  Den norske ambassaden har adresse Rauchstrasse 1. 

 Norske sendemenn og ambassadører 
Før den andre verdenskrig lå den norske representasjonen i Berlin. Etter krigen ble Tyskland delt. Fra 1955 til 1999 lå Norges ambassade i Vest-Tyskland i (datidens) hovedstad Bonn. Etter at Norge og Øst-Tyskland i 1973 etablerte diplomatiske forbindelser (se Norge og DDR) opprettet Norge ambassade i Øst-Berlin.Morten Jentoft, Norges DDR-ambassade overrasker hos NRK den 13. februar 2013. DDR-ambassaden i det frigjorte Berlin ble omgjort til generalkonsulat i oktober 1990 og ambassadør Per Tresselt gikk over til å være generalkonsul.En norsk epoke er over i Aftenposten den 4. oktober 1990.
 Se også 
 Norges ambassade i Berlin 1905–1940 og 1999–
 Norges ambassade i Øst-Berlin 1973–1990
 Norges ambassade i Bonn 1949–1999
 Referanser 

 Eksterne lenker 

 http://www.nordischebotschaften.org/

Kategori:Byggverk i Berlin
Kategori:Mitte
Kategori:Ambassader i Tyskland
Kategori:Norske institusjoner i Berlin
Berlin
Kategori:Svenske myndigheter
Kategori:Danske myndigheter
Kategori:Islandske myndigheter
Kategori:Finske myndigheter
Kategori:Snøhetta (arkitektfirma)
Kategori:Byggverk fullført i 1999
Kategori:1999 i Tyskland